
Nr. 6
Dokumentu aprites un glabāšanas kārtība 

Tukuma Vakara un neklātienes vidusskolā 

izdoti saskaņā ar 

Vispārējās izglītības likuma 

10.panta trešās daļas 2.apakšpunktu un

Tukuma Vakara un neklātienes vidusskolas 

nolikuma 66.punktu
I. Vispārīgie jautājumi

1. Šie noteikumi nosaka vienotu dokumentu aprites un glabāšanas kārtību Tukuma Vakara un neklātienes vidusskolā (turpmāk – skola).
2. Šie noteikumi ir skolas iekšējs normatīvs akts, kas saistošs visiem skolas darbiniekiem.

3. Fizisko vai juridisko personu iesniegto dokumentu, kurā ietverts skolas kompetencē esošs lūgums, sūdzība, priekšlikums vai jautājums (turpmāk - iesniegums), kā arī mutvārdos izteikta iesnieguma, izskatīšanas un atbildes sniegšanas kārtība noteikta Iesniegumu likumā.

4. Informācijas pieejamību nosaka Informācijas atklātības likums.
5. Dokumentus sagatavo un noformē atbilstoši Valsts valodas likuma un Ministru kabineta 2010.gada 28.septembra noteikumu Nr.916 “Dokumentu izstrādāšanas un noformēšanas kārtība” prasībām.
6. Elektronisko dokumentu izstrādāšanu, noformēšanu, glabāšanu un apriti reglamentē Ministru kabineta 2005.gada 28.jūnija noteikumi Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”.
7. Pasta sūtījumus noformē, ņemot vērā Ministru kabineta 2010.gada 27.aprīļa noteikumus Nr.392 „Noteikumi par kārtību, kādā adresāta un sūtītāja adrese norādāma uz pasta sūtījuma”.

II. Korespondences saņemšana un apstrāde

8. Skolā dokumenti tiek saņemti ar:
8.1. pasta sūtījumiem;
8.2. personīgi nodotiem sūtījumiem;
8.3. kurjerpasta sūtījumiem;
8.4. faksa sūtījumiem;
8.5. e-pasta sūtījumiem;
8.6. elektronisko datu nesējiem u.c.
9. Skolā saņemtie dokumentu sūtījumi (turpmāk – korespondence) tiek nodoti skolas kancelejai (turpmāk  –  kanceleja)  vai skolas lietvedim.
10. Kancelejas lietvedis:
10.1. pēc korespondences saņemšanas salīdzina dokumentu atbilstību adresātam, atver aploksnes, kurās saņemti dokumenti, izņemot tās, uz kurām redzama norāde „Personiski”, „Konkursam”, „Dienesta vajadzībām”, ”Ierobežota pieejamība”. Adresātam kļūdaini piegādātos dokumentus nosūta atpakaļ iesniedzējam vai pastam, vai konkrētajam adresātam;
10.2. anonīmos   iesniegumus   reģistrē,   nodod  izvērtēšanai Skolas direktoram;
10.3. aploksni, kurā saņemta korespondence, pievieno dokumentam tādā gadījumā, ja  tikai  pēc  aploksnes var noteikt  iesniedzēja adresi un dokumenta nosūtīšanas  datumu.
III. Saņemto dokumentu reģistrācijas kārtība
11. Katra papīra formāta dokumenta pirmajā lapā, apakšējā labajā stūrī, bet, ja teksta izvietojums to neļauj, tad citā brīvā vietā pirmajā lapā, uzliek spiedogu par dokumenta saņemšanu skolā, kurā ieraksta dokumenta saņemšanas datumu, reģistrācijas numuru kalendārā gada ietvaros un nomenklatūras numuru. Pēc iesniedzēja lūguma uz iesniedzēja rīcībā paliekošā dokumenta izdara atzīmi par dokumenta saņemšanu.
12. Skolā saņemtos dokumentus lietvedis reģistrē saņemto dokumentu reģistrā, norādot šādas ziņas:

12.1. dokumenta reģistrācijas numuru, kas sastāv no dokumenta kārtas numura reģistrā un tās nomenklatūras lietas indeksa, kurā dokuments glabāsies; dokumenta kārtas numuru reģistrā un nomenklatūras lietas indeksu atdala slīpsvītra;
12.2. dokumenta saņemšanas datumu, kas norādīts uz dokumenta spiedoga nospieduma par dokumenta saņemšanu skolā;
12.3. dokumenta nosūtīšanas datumu un numuru;
12.4. dokumenta autoru;
12.5. dokumenta teksta satura atklāstu (nosaukumu);

12.6. dokumenta veidu (iesniegums, atzinums u.c.), ja nepieciešams.
13. Skolas kanceleja nereģistrē šādus sūtījumus un dokumentus:

13.1. iespieddarbus (laikrakstus, grāmatas, žurnālus, biļetenus u.c.);
13.2. apsveikuma vēstules;
13.3. ielūgumus uz sanāksmēm, semināriem, konferencēm, kuriem nav reģistrācijas datuma un numura;
13.4. mācību plānus, programmas;
13.5. personiskas vēstules.
IV. Dokumentu aprite pēc reģistrācijas

14. Reģistrēto korespondenci nodod skolas direktoram izvērtēšanai un rezolūcijas sagatavošanai.
15. Saņemot un izskatot dokumentus, skolas direktors uz dokumenta raksta rezolūciju, kurā norāda:
15.1. dokumenta izpildītāju (līdzizpildītāju);
15.2. uzdevumu, kas veicams dokumenta izpildītājam;
15.3. uzdevuma izpildes termiņu (ja nepieciešams);
15.4. izpildes organizēšanas steidzamību un/vai kontroli (ja nepieciešams).
16. Rezolūcijā veikt izmaiņas ir tiesības tikai rezolūcijas autoram. 
V. Uzdevumu izpildes un kontroles kārtība
17. Uzdevumu izpildi kontrolē kancelejas pārzinis (turpmāk – lietvedis).
18. Uzdevumu izpildes termiņu saskaņā ar normatīvajos aktos noteikto kārtību vai rezolūciju fiksē lietvedis.
19. Lietvedis, kā arī skolas direktors dokumenta izpildei var noteikt īpašu steidzamību, norādot uz dokumenta, ka dokuments izpildāms „STEIDZAMI”, kā arī nosakot izpildes laiku.
20. Par rezolūcijā norādītā uzdevuma izpildi ir atbildīgs rezolūcijā minētais izpildītājs. Ja rezolūcijā ir norādīts viens uzdevums, bet izpildītāji ir vairāki, izpildi veic visi izpildītāji atbilstoši savai kompetencei. Par dokumenta saskaņošanu un savlaicīgu izpildi atbildīgs ir tas 
izpildītājs, kurš rezolūcijā ir minēts pirmais (turpmāk – galvenais izpildītājs).
21. Dokumenta līdzizpildītājiem pēc galvenā izpildītāja pieprasījuma vismaz divas darba dienas pirms izpildes termiņa beigām jāsniedz visi vajadzīgie materiāli, priekšlikumi, atzinumi.
22. Ja uz dokumentu nav iespējams sniegt rakstveida atbildi rezolūcijā noteiktajā termiņā, galvenais izpildītājs divas darba dienas pirms izpildes termiņa beigām par to informē rezolūcijas autoru, lūdzot pagarināt uzdevuma izpildes termiņu, un sagatavo vēstuli dokumenta iesniedzējam par atbildes sniegšanas termiņu.
23. Ja izpildītājs (galvenais izpildītājs) konstatē, ka rezolūcijā norādītie uzdevumi nav viņa kompetencē, viņš nekavējoties iesniedz rezolūcijas autoram lūgumu noteikt citu izpildītāju vai papildināt rezolūciju ar citu līdzizpildītāju.
24. Dokumenta izpildes faktu (iereģistrēts un nosūtīts dokuments) fiksē nosūtīto dokumentu reģistrā.
25. Lietveža pienākums ir savlaicīgi sniegt skolas direktoram informāciju par termiņā neizpildītiem dokumentiem.
VI. Dokumentu projektu izstrāde, vizēšana un parakstīšana
26. Skolas dokumentu projektus sagatavo uz veidlapas, kas pievienota šo noteikumu 1.pielikumā.
27. Dokumenta izstrādātājs ir atbildīgs par dokumenta formas un satura atbilstību spēkā esošajiem normatīvajiem aktiem un dokumentā sniegtās informācijas atbilstību oficiālajiem informācijas avotiem.
28. Dokumenta izstrādātājs nodrošina, lai sagatavotais dokuments būtu ar visiem nepieciešamajiem pielikumiem un visiem nosūtāmajiem eksemplāriem.
29. Dokumenta izstrādātājs uz sagatavotā dokumenta norāda adresāta pilnu adresi.
30. Dokumenta oriģināla atvasinājumu – norakstu vai kopiju – sagatavo dokumenta izstrādātājs.
31. Dokumenta oriģināla atvasinājumu un cauršūta dokumenta oriģināla pareizību ar savu parakstu apliecina skolas lietvedis vai skolas direktors.
32. Galvenais izpildītājs galīgi noformēto dokumenta projektu (ar pielikumiem, ja tādi ir) nodod parakstīšanai nepieciešamajos eksemplāros. Katrs eksemplārs sastāv no pamatdokumenta projekta un pielikumiem. Pielikumus pievieno aiz pamatdokumenta projekta secībā, kādā pielikuma dokumenti norādīti pamatdokumenta projektā.
VII. Apaļo zīmogu lietošana
33. Skolā tiek lietoti divi apaļie zīmogi:

33.1. apaļais zīmogs ar mazo papildināto valsts ģerboni un uzrakstu “LATVIJAS REPUBLIKA TUKUMA VAKARA UN NEKLĀTIENES VIDUSSKOLA” (turpmāk tekstā – zīmogs ar papildināto Valsts ģerboni);

33.2.  apaļais zīmogs ar Tukuma novada ģerboni, kurā attēlota heraldiskā sešlapu roze, un uzrakstu “TUKUMA NOVADA DOME TUKUMA VAKARA UN NEKLĀTIENES VIDUSSKOLA” (turpmāk tekstā – zīmogs ar Tukuma novada ģerboni).

34. Ar zīmogu ar papildināto Valsts ģerboni tiek apzīmogotas skolas izglītojamajiem izsniedzamās apliecības par pamatizglītību un to pielikumi - sekmju izraksti, izglītojamajiem izsniedzamie atestāti par vispārējo vidējo izglītību un to pielikumi – sekmju izraksti, kā arī šo dokumentu dublikāti.

35. Ar zīmogu ar Tukuma novada ģerboni tiek apzīmogoti skolas direktora rīkojumi, skolas finanšu un grāmatvedības dokumenti, skolas izsniegtās izziņas, dokumentu atvasinājumi un citi dokumenti spēkā esošajos normatīvajos aktos noteiktajā kārtībā.   
VIII. Parakstīto dokumentu reģistrēšana un nosūtīšana
36. Parakstītos un nosūtīšanai sagatavotos dokumentus lietvedis reģistrē nosūtīto dokumentu reģistrā, norādot:  

36.1. dokumenta numuru reģistrā;
36.2. dokumenta nosūtīšanas datumu;

36.3. dokumenta numuru, kas sastāv no nomenklatūras lietas indeksa, kurā dokuments glabāsies, un dokumenta kārtas numura reģistrā; nomenklatūras lietas indeksu un dokumenta kārtas numuru atdala slīpsvītra;
36.4. adresāta nosaukumu;
36.5. īsu dokumenta satura atklāstu (nosaukumu);
36.6. dokumenta veidu, ja nepieciešams.
37. Lietvedis pirms dokumenta nosūtīšanas pārbauda dokumenta noformējuma atbilstību 2010.gada 28.septembra noteikumu Nr.916 “Dokumentu izstrādāšanas un noformēšanas kārtība” un pamatdokumentā minēto pielikumu esamību. Lietvedis ir tiesīgs nepieņemt neatbilstoši noformētus dokumentus un atdot tos atpakaļ sagatavotājam, norādot uz nepilnībām.
38. Dokumenti  tiek  nosūtīti  ar pasta  sūtījumu vai elektroniskā formā ar parakstītu drošu elektronisko parakstu. Pēc saņēmēja lūguma dokumentu var nosūtīt pa e-pastu vai nodot personīgi.
39. Dokumentu nosūta ierakstītā vēstulē, ja pie tā pievienota rakstiska (vai mutiski izteikta) norāde, ka tas jānosūta ierakstītā veidā, kā arī tādos gadījumos, ja tas paredzēts ārējos normatīvajos aktos.
IX. Elektroniskā veidā saņemto un nosūtāmo 

dokumentu aprite

40. Skolai adresētos elektroniskā pasta sūtījumus saņem uz skolas oficiālo elektroniskā pasta adresi vakarskola.tukums@infonet.lv .
41. Elektroniski saņemtos fizisko un juridisko personu dokumentus (turpmāk – elektroniskie dokumenti) lietvedis reģistrē saņemto dokumentu reģistrā un nodod turpmākai rezolūcijas sagatavošanai šo noteikumu IV. nodaļā noteiktajā kārtībā.
42. Ja elektroniskie dokumenti saņemti uz skolas darbinieku elektroniskā pasta adresēm, tos pārsūta uz oficiālo e-pasta adresi reģistrēšanai un turpmākai nodošanai rezolūcijas sagatavošanai.
43. Par nosūtāmā elektroniskā dokumenta atbilstību normatīvajos aktos noteiktajām prasībām atbild dokumenta sagatavotājs.
X. Grāmatvedības dokumentu aprites kārtība

44. Skolas grāmatvedības dokumentu aprites kārtību nosaka Tukuma novada Domes apstiprināts nolikums par grāmatvedības organizāciju un kārtošanu Tukuma novada pašvaldības iestādēs.
XI. Dokumentu glabāšanas kārtība līdz to arhivēšanai
45. Skolā dokumenti līdz to arhivēšanai tiek sistematizēti, uzkrāti un glabāti atbilstīgi skolas lietu nomenklatūrai.
46. Dokumentu un elektronisko reģistru glabāšanas vietu un par dokumentu un elektronisko reģistru glabāšanu atbildīgo skolas amatpersonu un darbinieku saraksts pievienots šo noteikumu 2.pielikumā.
XII. Noslēguma jautājums

47. Šie noteikumi stājas spēkā 2010.gada 27.oktobrī.

Tukuma Vakara un neklātienes vidusskolas 

kancelejas pārzine

Pielikums Nr.1

Tukuma Vakara un neklātienes vidusskolā”

Pielikums Nr.2
Tukuma Vakara un neklātienes vidusskolas direktora 

2010.gada 27.oktobrī apstiprinātajiem iekšējiem noteikumiem Nr.6 
„Dokumentu aprites un glabāšanas kārtība 
Tukuma Vakara un neklātienes vidusskolā”
Dokumentu un elektronisko reģistru glabāšanas vietu un par dokumentu un elektronisko reģistru glabāšanu atbildīgo amatpersonu un darbinieku saraksts

Tukuma Vakara un neklātienes vidusskolā
	Lietu indeksi
	Struktūrdaļu un lietu nosaukumi
	Oriģinālu glabāšanas vieta līdz nodošanai arhīvā
	Atbildīgās amatpersonas un darbinieki

	1
	2
	3
	4

	
	1. Izglītības iestādes vadība
	
	

	1-01
	Latvijas Republikas Saeimas, Ministru kabineta, Izglītības un zinātnes ministrijas (IZM) normatīvie akti, rīkojumi, instrukcijas, metodiskie norādījumi, vēstules u.c. dokumenti (kopijas).
	Direktora kabinets
	Direktors

	1-02
	Izglītības iestādes reģistrācijas apliecība, nodokļu maksātāja reģistrācijas apliecība un dokumenti par izglītības iestādes atvēršanu, reorganizāciju vai slēgšanu.
	Direktora kabinets
	Direktors

	1-03
	Akti par izglītības iestādes nodošanu – pieņemšanu, mainoties direktoram.
	Direktora kabinets
	Direktors

	1-04
	Izglītības iestādes nolikums un struktūrvienību reglamenti.
	Direktora kabinets
	Direktors

	Izglītības programmu licences, izglītības iestādes īstenotās (licencētās) izglītības programmas.
	Direktora kabinets
	Direktors

	1-06
	Izglītības iestādes un programmu akreditācijas dokumenti (vērtējumu kopsavilkumi, atzinumi, akreditācijas lapas)
	Direktora kabinets
	Direktors

	1-07
	Izglītības iestādes attīstības plāns.
	Direktora kabinets
	Direktors

	1-08
	Izglītības iestādes mācību gada darba plāns.
	Direktora vietnieku kabinets
	Direktora vietniece mācību darbā, direktora vietniece audzināšanas darbā

	1-09
	Izglītības iestādes direktora rīkojumi izglītības procesa organizācijas jautājumos.
	Direktora kabinets
	Direktors

	1-10
	Izglītības iestādes direktora rīkojumu izglītības procesa organizācijas jautājumos reģistrs.
	Direktora kabinets
	Direktors

	1-11
	Sarakste ar Izglītības un zinātnes ministriju, Izglītības pārvaldi, pašvaldībām un citām juridiskām personām izglītības procesa organizācijas jautājumos.
	Direktora kabinets
	Direktors

	1-12
	Sarakste ar Izglītības un zinātnes ministriju, Izglītības pārvaldi, pašvaldībām un citām juridiskām personām saimnieciskajos jautājumos.
	Direktora kabinets
	Direktors

	1-13
	Juridisko un fizisko personu iesniegumi, sūdzības, priekšlikumi un to izskatīšanas un izpildes dokumenti.
	Kanceleja
	Lietvede

	1
	2
	3
	4

	1-14
	Iesniegumu, sūdzību, priekšlikumu un to izskatīšanas un izpildes dokumentu reģistrs.
	Kanceleja
	Lietvede

	1-15
	Saņemto dokumentu reģistrs.
	Direktora kabinets
	Direktors

	1-16
	Nosūtīto dokumentu reģistrs.
	Direktora kabinets
	Direktors

	1-17
	Lietvedības instrukcija vai dokumentu aprites kārtība.
	Direktora kabinets
	Direktors

	1-18
	Zīmogu un spiedogu paraugu uzskaites žurnāls.
	Direktora kabinets
	Direktors

	1-19
	Zīmogu un spiedogu iznīcināšanas akti.
	Direktora kabinets
	Direktors

	1-20
	Kontrolējošo institūciju veikto pārbaužu akti.
	Direktora kabinets
	Direktors

	1-21
	Kontrolējošo institūciju veikto pārbaužu aktu reģistrs.
	Direktora kabinets
	Direktors

	1-22
	Valsts statistikas atskaites VS-1; VV-1.
	Direktora kabinets
	Direktors

	1-23
	Tukuma novada Domes un tās struktūrvienību lēmumi, rīkojumi, vēstules u.c. dokumenti (kopijas).
	Direktora kabinets
	Direktors

	1-24
	Darbiniekiem un izglītojamiem izsniegto izziņu kopijas.
	Kanceleja
	Lietvede

	1-25
	Darbiniekiem un izglītojamiem izsniegto izziņu reģistrācijas žurnāls.
	Kanceleja
	Lietvede

	1-26
	Vispārējās izglītības iestādes lietu nomenklatūra.
	Direktora kabinets
	Direktors

	1-27
	
	
	

	1-28
	Sarakste ar citām iestādēm, organizācijām, izglītojamajiem un vecākiem pedagoģiskā procesa un citos jautājumos. 
	Kanceleja
	Lietvede

	1-29
	Darbiniekiem un izglītojamiem izsniegtie raksturojumi.
	Kanceleja
	Lietvede

	1-30
	Darbiniekiem un izglītojamiem izsniegto raksturojumu reģistrs
	Kanceleja
	Lietvede

	1-31
	Izglītības iestādes pašvērtējuma ziņojums

	Direktors

	2-01
	Direktora rīkojumi personāla jautājumos.
	Direktora kabinets
	Direktors

	2-02
	Rīkojumu personāla jautājumos reģistrs.
	Direktora kabinets

